‪UN SERIAL ANIME ORIGINAL NETFLIX
‪Întoarceți privirea!
‪Alteța Sa, Mirana, fiica lui Zal,
‪Prințesa Soarelui. Priviți în lumina ei!
‪Eu și prințesa am vrea să fim singuri.
‪Lăsați-ne!
‪Maiestate! Sunt încredințată ‪că viceregele ți-a spus care-i vrerea mea.
‪Mi-a spus! ‪Am în minte o nuntă împărătească.
‪O nuntă care să dea o nouă pildă ‪nunților împărătești.
‪Vom invita guvernatori ‪din toate provinciile,
‪vom cere emisari fiecărui aliat ‪și tovarăș de negoț.
‪Nu ne vom zgârci ‪și vom da de veste peste mări și țări
‪că Imperiul e unit.
‪Am spus că accept propunerea ta, ‪însă tu încă nu ai acceptat-o pe a mea.
‪Tu vrei nuntă, eu vreau o oaste.
‪O oaste, zici?
‪Fiica noastră.
‪POSOMORÂTĂ ȘI PUSTIE E MAREA
‪Ai înveninat-o împotriva mea!
‪M-ai făcut să par un monstru!
‪A chibzuit de una singură.
‪N-a fost nevoie să scoți un cuvânt.
‪Erai pătruns de ură ‪și ai deprins-o și pe ea cu asta.
‪Nu există ură în cartea aceea. ‪Doar durere.
‪În fiecare dimineață, în fiecare seară, ‪Filomena se ruga cu păpușa la piept.
‪A scris-o cuprinsă de iubire
‪și de speranța că, într-o bună zi, ‪mama ei se va întoarce la ea.
‪Te-a iubit până la moarte.
‪S-a rugat.
‪Auroth a zărit ‪o caravană de oameni trecând.
‪- Se îndreaptă spre miazăzi. ‪- Li te vei alătura.
‪După tot ce s-a întâmplat, ‪după ce am făcut, ce a început,
‪nu mă mai pot ascunde. ‪Poporul meu vrea război.
‪Trebuie să mă întorc. ‪Trebuie să încerc să-i pun capăt. Dar tu…
‪O să fie bine. Ți-o făgăduiesc!
‪Încă îți datorez atâtea!
‪Ori dăm o mână de ajutor, ori nu. ‪Nu ținem socoteala.
‪Așadar, elfa a plecat.
‪Toți o fac, până la urmă.
‪Nu toți. Nu mereu.
‪Vraja portalului. E legată de paloșul meu. ‪Rostește cuvintele și voi ști.
‪Voi veni. Să n-o pierzi! ‪Străbunul nu mai e și sunt prețioase.
‪Da, n-o pierd. Ți-o făgăduiesc. Ia stai!
‪Vreau doar să știu ‪că nu mă trimite nicăieri, nu? Fiindcă…
‪O ador! E preferata mea!
‪- Mulțam, ne vom descurca noi. ‪- Bun.
‪Șercanul din tine mi-a răpit 29 de frați.
‪N-am încredere în el. Nu voi avea în veci.
‪Fă ce crezi de cuviință! ‪Dar să nu uiți cine ești!
‪Du asta la moșia familiei mele! ‪Auroth știe drumul.
‪Ar fi mai plăcut dacă le-ai spune-o tu.
‪Totul e mai plăcut când o spun eu.
‪Mai puțin asta.
‪Eu nu îți pot obține ‪o întrevedere cu împăratul.
‪Sora mea poate.
‪Sora ta. Lina, nu? Străbunul a zis…
‪Știu ce a spus. Știu ce credea.
‪Cum crezi că l-am întâlnit pe Kaden? ‪Fii cu băgare de seamă cu Lina.
‪- Ultima întrevedere s-a lăsat cu sfadă. ‪- Deci, să n-aduc vorba de tine?
‪Mai degrabă caută ‪să nu spui nimic respectabil despre mine.
‪Vă veți împrieteni de minune.
‪Îmi amintești de ea, întrucâtva.
‪Amândoi vreți să mântuiți lumea.
‪Și amândoi vă credeți ‪singurii înzestrați s-o mântuiți.
‪Sunt o scorpie odioasă! ‪Să nu uiți, când o vezi!
‪Patru mii de măsuri ‪până în Helio Imperium, călare pe dragon.
‪Ar putea fi mai rău. ‪Ai putea fi înăuntrul dragonului.
‪Ca masă de prânz.
‪- Dacă i se face foame, te salvez eu. ‪- Ha-ha!
‪Nu l-aș mânca pe Bram în veci! ‪Am împărtășit dansul luptei ritualice.
‪Ai auzit? Nu m-ar mânca în veci!
‪Ne-am împreunat.
‪Ne-am împreu… O clipă, ce?
‪„Luptă ritualică”. Așa pare.
‪Care-i neajunsul?
‪Ceea ce le e greu a spune
‪e că nu le vine a crede ‪că te-ai întors acasă.
‪Nu doar lor le e greu.
‪Voi vorbi pe scurt, alteță.
‪Dumneata poți sta pe tron. Ne vom pleca, ‪vom face reverențe, vom zâmbi,
‪dar să nu-ți închipui că vei avea ‪vreun dram de autoritate-n încăperea asta.
‪Am priceput.
‪Acum, legat de așa-zisa ‪amenințare a elfilor, e lesne.
‪Vom fortifica hotarele Enclavei.
‪Mai multe oști, mai puține avanposturi. ‪Vor încerca șiretlicuri.
‪Ne vor mai da câte una peste nas ‪din când în când.
‪Apoi vor pricepe c-o fac degeaba ‪și se vor târî înapoi în cocioabele lor.
‪Da, firește! Foarte lesne. ‪Și Undele Telurice?
‪- Ce unde? ‪- Undele Telurice.
‪Stinse mii de ani, ‪păstrate așa de Selemene.
‪Dacă Selemene nu mai e, ‪dacă în locul ei se înalță altă zeiță,
‪hotarele voastre nu mai au ‪niciun preț. Nici oștile.
‪Oastea noastră e cea mai bună din lume.
‪Am văzut ce face o singură Enclavă
‪unei întregi legiuni ‪a Ordinului Lunii Negre.
‪Am fost de față.
‪Ne-am măcelărit pentru un lat de palmă. ‪N-au avut îndurare, n-au avut milă.
‪Ne-au hăituit sute de măsuri
‪fiindcă voiau să ne spintece ‪și să ne atârne de copaci.
‪Nu putem sta cu mâinile-n sân ‪așteptându-i. Trebuie să mergem peste ei.
‪Ne ordoni să cotropim ‪Codrul Nopții Argintii?
‪Și pentru ce? Ca să-ți ajutăm zeița?
‪Ești smintită. Nu încuviințez așa ceva.
‪Atunci poți pleca.
‪„Pot pleca”?
‪Sfatul s-a încheiat. Alteță!
‪Forțezi nota.
‪Dictezi asupra treburilor ‪pe care nu le înțelegi.
‪Ai mazilit-o pe legatul Tihomir.
‪Nu e încercată în luptă.
‪Pe toți zeii, s-a luptat vreodată ‪cu mai mult de o tuse încăpățânată?
‪Doar fiindcă-i bogată…
‪Cea mai bogată femeie din Imperium ‪a devenit legat al propriei legiuni
‪fiindcă ea stipendiază în mare parte ‪restul oștirii.
‪Ți-ai făcut un dușman. ‪Unul primejdios. Și pentru ce?
‪- N-avem vreme să-i cocoloșim. ‪- Și tatăl tău era nerăbdător.
‪Nu câștigi nimic grăbindu-te, ‪dacă nu înaintezi cu înțelepciune.
‪Mai bine-n grabă decât deloc.
‪Am făcut echipă bună la scăldătoare.
‪Ți-am mulțumit deja.
‪Din contră, nu mi-ai mulțumit deloc.
‪- Coada e baiul? ‪- E restul tacâmului.
‪Cine vrea să scape de aici?
‪Ești binevenit și tu!
‪Nici n-am apucat să chefuim ‪ultima ta noapte de feciorie!
‪Nu-i hazliu!
‪Sunt nedumerit, doar. ‪Nu știam că poți dansa,
‪darămite să înfăptuiești ‪ritualuri de împreunare!
‪- Măi! Așa o să faci? ‪- Ce?
‪Zgândări omul pentru o tovărășie ‪neobișnuită cu un dragon?
‪Ai dreptate.
‪Veniți! O să vă arăt calea ‪către moșia familiei Linei.
‪Nu cred că intrând în oraș ‪cu un dragon mare și-nfiorător…
‪Bună!
‪Stai, poftim?
‪Când s-a încheiat ultimul meu vis ‪despre Tunet, m-am trezit astfel.
‪Mă miram eu cum puteau ghearele acelea ‪să scrie poeme cu o pană atât de mică!
‪Mi-am zis: „Iată un dragon ‪cu mișcări foarte delicate!”
‪S-a deslușit taina.
‪Sunt prea puține taine pe lume. ‪E trist să le deslușești.
‪Vai, crede-mă! ‪Mă nedumeresc o mulțime de treburi!
‪E greu de crezut ‪că fiecare licăr e un alt suflet.
‪Speranță. O făptură în întuneric, ‪cu temeri, ca mine și ca tine.
‪Atâtea universuri felurite, fiecare ‪tânjind după încă un dram de lumină.
‪- Iartă-mă pentru astăzi, Rază de soare! ‪- „Rază de soare”.
‪Nu mai sunt copila ‪pe care ai ajutat-o să fugă odinioară.
‪Ea ar fi privit orașul ăsta ‪și ar fi crezut că-i va fi alături.
‪Acum nu văd decât un loc ‪ce se pare că a înaintat fără mine.
‪A propășit, cum trebuie s-o facem toți.
‪Cât n-am fost aici,
‪am aflat că poți să ai dreptate ‪și totuși să pierzi.
‪Nu știu dacă asta-i propășire sau noroc.
‪E înțelepciune. ‪Se dobândește cel mai greu.
‪M-am jucat cu forțe și făpturi ‪pe care nu le cunosc și nu le înțeleg.
‪Dacă e să birui, am nevoie de ajutor.
‪Am nevoie de povățuirea ta.
‪Îl iubesc pe tata, ‪dar nu voi face greșelile lui.
‪Iertare că te tulbur, stăpână!
‪E un Cavaler Dragon la poartă. ‪Vrea cu tărie să-ți vorbească.
‪Credeam că au pierit cu toții.
‪Acesta e în viață, stăpână! ‪Poartă pecetea surorii tale.
‪E ușor. Pui mâna pe mâner și răsucești!
‪Și ai intrat!
‪Ce se petrece… aici?
‪Eu sunt Bram, Cavaler Dragon. ‪Iar el e alt Cavaler Dragon.
‪Davion. E scump la vorbă.
‪Uite care-i treaba, avem un mare necaz!
‪- Davion are un mare necaz. ‪- Dragonii.
‪Întocmai ce voiam să spun!
‪Ne încheiem zisele unul altuia! ‪Încântător, nu-i așa?
‪Încântător!
‪- Iertare, parcă ne-am ști. ‪- Asemenea!
‪Așadar, dragoni. Marele necaz cu dragonii.
‪Așa e. Da, vezi tu, ‪treaba e că eu sunt necazul.
‪Îmi pare foarte ușor de crezut. Urmați-mă!
‪Sora ta e o scorpie odioasă.
‪- Ea te-a pus să-mi spui asta. ‪- Da, așa e.
‪Ăsta nu-i un cămin cum ți s-ar cuveni.
‪Poftim! Bucură-te de flori și buruieni!
‪Mi-ai promis șapte suflete. Mi-ai adus doar unul.
‪Suntem legați de Legământul Neguțătorului.
‪Eu m-am legat doar să adun sufletele.
‪Nu am consfințit niciodată ‪că ți le voi da pe toate.
‪Vezi tu, eu știu de ce râvnești la ele. ‪Știu ce înseamnă.
‪Și nu înclin să mă distrug ‪într-atât încât să te ajut.
‪Isteț!
‪Te crezi cea mai pătrunzătoare făptură din univers.
‪Într-atât încât să-ți ștergi propriul nume de pe lumea asta
‪și să devii de neatins de către zei…
‪oameni sau de către mine.
‪Mintea te apără de rău cu prețul singurătății.
‪Te văd. Te cunosc.
‪În nenumărate realități, ești același,
‪un bătrân pustiit ce caută cu înfrigurare să-și tăinuiască suferința.
‪Ne târguim, tu minți. Schimbi tocmeala.
‪Neglijezi faptul că eu văd totul
‪și că totul face parte din socoteala mea.
‪Interesant!
‪Și în câte realități purtăm discuția asta?
‪În câte ajunge jocul până aici?
‪Numai în asta.
‪Ce vezi tu, eu îmi pot plăsmui în gând. ‪Suntem egali.
‪Iar fata?
‪Fata?
‪Elfa. Păi, îmi înlesnește treaba ‪și nimic mai mult.
‪E un pion.
‪Îi cunosc numele. Adevăratul nume.
‪Și locul pe care-l umple. ‪Golul lăsat de o copiliță.
‪Jertfă a neizbânzii propriului său tată.
‪Ține-mi piept cât poftești!
‪Până la urmă, mă vei implora ‪să-ți iau sufletele de dragon.
‪Micuța veveriță nu s-a mai putut ‪întoarce-n copac,
‪deși își petrecuse întreaga viață acolo.
‪Doarme dusă.
‪- Cum se încheie povestea asta? ‪- E Copacul Legendelor. O știu toți.
‪Am fost foarte ferită în copilărie.
‪Fiecare ar trebui să fie.
‪Veverița a făcut o prostie.
‪Și-a distrus copacul. Dar îl drege, nu?
‪Nu. Unele lucruri nu pot fi drese. ‪Ce-i săvârșit, săvârșit rămâne.
‪Devin povești. Legende. ‪Frunzele de pe ram.
‪Veverița învață să șadă în umbra lor,
‪știind că fiecare nenorocire ‪poate ajunge ceva frumos.
‪O pot lua în brațe?
‪Nu pari îndeajuns de mare ‪încât să porți un Șercan în tine.
‪Nu pot. Nu pentru totdeauna. ‪De asta e totul atât de grabnic.
‪Slyrak are nevoie de Ochi. ‪Eu am nevoie de audiență.
‪Împăratul e un om mărunt. ‪Lipsit de putere.
‪Nu va fi ușor de convins. ‪Trebuie să facem să creadă că…
‪- …îi va spori puterea. ‪- Îi va spori puterea.
‪Da. Dar nimeni nu refuză ‪un Cavaler Dragon.
‪Nici hangii, nici regii, ‪nici măcar împărații.
‪„Hangii”. De-a dreptul copleșitor!
‪O să te duc la omul mărunt. ‪Mă va desfăta să-l văd zvârcolindu-se.
‪- Rahat! ‪- Închideți…
‪Pregătiți sulițele!
‪- Sulițe! ‪- Sulițe!
‪Pregătiți arbaletele!
‪- Arbalete! ‪- Arbalete!
‪Ucideți-i! Ucideți-i pe toți!
‪O torță nu pare mare benchetuială.
‪E o vestire.
‪Pentru mine.
‪Ai poftă să faci cenușă niște oameni?
‪- Către turn! ‪- Nu!
‪Dinspre turn trebuie să fugim, ‪nu către el!
‪Fă cum vrei! Eu am de salvat o prințesă!
‪O prințesă? Păi, spune-așa!
‪Ce-i aia?
‪Ucigașa!
‪Nu e cu putință!
‪- Știu! E cumva o țestoasă, ori… ‪- Rămâi aici!
‪Davion, țestoasa aia nu merită…
‪Luna! Ce-ai făcut?
‪Vreau doar să știu ce-i cu Mirana!
‪Rămâi la pământ, porc lunguieț!
‪Nu era nevoie!
‪- Îl cunoști? ‪- O cunoaște pe prințesă.
‪- Cât de bine? ‪- Bănuiesc că prea bine.
‪M-am însurat cu dragonul care trebuia!
‪- Poftim? ‪- Nu ne-am împreunat, de fapt.
‪Nu prea mă pricep să fac glume de om.
‪Iartă-mă! Sper că nu te-am supărat!
‪Drept să spun, a fost plăcut cât a ținut.
‪Dar ai putea…
‪Ești adorabil pentru un șoricel ‪atât de ușor de strivit!
‪Nu-s chiar atât de ușor de strivit!
‪Arăți ca moțul unui tort ‪pe care nu-l mănâncă nimeni.
‪Vai, miroși a cloacă!
‪M-am spălat. O dată!
‪Bună!
‪- Trebuie să plecăm! ‪- Nu pot!
‪Ba poți! Ieși pe ușă, ‪apoi alegi încotro să mergi!
‪Ce-ar fi să-mi spuneți ce se petrece?
‪Bănuiesc că-i o ceartă între îndrăgostiți. ‪Acum mi-e limpede.
‪Nu-s prizonieră. ‪Am găsit o cale să mă întorc acasă.
‪Pot îndrepta totul! ‪Dar trebuie să rămân aici.
‪- Mie nu-mi e cu putință. ‪- Nici vorbă!
‪Știu eu un pasaj secret. Urmați-mă!
‪Nu!
‪Săgeata a venit de acolo!
‪Se apropie lupta. Prințesa a pierit.
‪Luna, ascultă-mă!
‪Ei, asta e!
‪- Poți jeli mai târziu. ‪- Nu vreau să jelesc!
‪Vreau sânge!
‪Las-o jos pe prințesă ‪sau jur pe ochii tatălui meu
‪că-ți sfâșii carnea de pe oase!
‪BAZAT PE JOCUL VIDEO DOTA 2 CREAT DE VALVE
‪Subtitrarea: Clara Lițescu